Alegeri locale 2020. Reacții după exit-poll-uri. Nicușor Dan: Azi e ziua de naștere a noului București.
Alegerile locale din 2020 reprezintă o premieră în istoria României. Scrutinul de astăzi se desfășoară sub imperiul unor restricții dictate de pandemia de coronavirus. Aleph News îți prezintă, în timp real, declarațiile politicienilor după ce votează, cât și primele reactii după exit-poll-uri. EXIT POLL. Rezultate alegeri locale 2020 București: Nicușor Dan 47,2%, Gabriela Firea 39%.
Traian Băsescu: Ne-am fi dorit mai mult, dar suntem mulțumiți că n-am ajuns ca partidele lui Tăriceanu sau Ponta. Îl felicit pe Nicușor Dan. Doamna Firea, ați pierdut, nu e ca la mine cu Geaonă.  21:19 Gabriela Firea susține că rezultatele exit-poll-urilor nu înseamnă că avem deja învinși și învingătoriGabriela Firea: Cu puțin timp în urmă s-au închis secțiile de vot, începe numărătoarea. Tradițional, spre dimineață vom ști rezultatul real al alegerilor. Orice cifre care se anunță în această seară, rezultate ale unor exit-poll-uri, nu sunt oficiale. Le luăm ca atare, dar nu înseamnă că avem în această seară învinși și învingători. Le transmit colegilor din toată țara să aibă grijă la numărătoarea voturilor, pentru că asta înseamnă democrația.Sunt același om demn, implicat, oriunde mă voi afla voi iubi Bucureștiul. Sunt convinsă că majoritatea bucureștenilor mi-au dat un vot de încredere, iar de mâine trebuie să mă reapuc de treabă. 21:18 Nicușor Dan: Azi e ziua de naștere a noului BucureștiNicușor Dan: Azi e ziua de naștere a noului București. Am încredere că după numărătoarea voturilor voi fi Primarul Capitalei. Vom începe construcția noului București. Îi asigur pe bucureșteni că vom schimba administrația publică din București. Noul București nu exclude pe nimeni. Îi chemăm pe toți să fim parteneri în construcția noului București. Am câștigat cu multă muncă o campanie foarte grea. 21:15 Barna: Este o victorie importantăDan Barna: Rezultatele din această seară arată că în România începe revoluția bunei guvernări. Arată că USR-PLUS respectă angajamentele. Confirmă că în toți acești ani forța care luptă cu PSD este USR-PLUS. Cei care vor scoate PSD din țară sunt USR-PLUS. Nicușor Dan este omul care a reușit să o scoată pe Gabriela Firea din Primăria Capitalei. 21:05 Ludovic Orban: PNL înregistrează o victorie clară în alegerile locale și pentru prima oară PNL bate PSD fătă drept de apelLudovic Orban: Le mulțumesc și vreau să felicit toți românii care s-au prezentat la vot și care au asigurat o prezență exemplară la aceste alegeri locale. Pentru noi, ca partid Național Liberal, este o zi istorică. Pentru prima oară de la revoluție până azi, după 30 de ani, PNL înregistrează o victorie clară în alegerile locale și pentru prima oară PNL bate PSD fără drept de apel. Mă bucur că am eliberat Bucureștiul, este o victorie hai să fim cinstiți! Bucureștenii și-au dorit o schimbare, au dorit săa scape de caracatița PSD. Aceste alegeri locale sunt al treilea pas, și vor fi urmate de alegerile parlamentare.Update 14.45: Costel Alexe: "Suntem obligaţi să facem administraţie în folosul comunităţii“Costel Alexe: "Iaşiul nu a înregistrat decât degradare în ultimii patru ani. Putem dezvolta judeţul, astfel încât să recuperăm decalajul dintre Moldova şi vestul ţării care s-a acutizat. Suntem obligaţi să facem administraţie în folosul comunităţii“.Update 14.40: Lia Olguța Vasilescu: "Am votat pentru cea mai bună echipă a unui partid politic“Lia Olguța Vasilescu: "Am votat astăzi pentru cea mai bună echipă a unui partid politic, o echipă care de-a lungul acestor ani a dovedit că ştie să facă administraţia performantă, că ştie, că poate, că vrea, care în aceşti ultimi ani a reuşit să absoarbă peste un miliard de euro din fonduri europene“.Update 14.35: Dan Tudorache: "Am votat cu gândul şi inima alături de voi“Dan Tudorache: "Am votat azi, cu gândul şi inima alături de voi. Am votat pentru patru ani de mai bine, pentru patru ani plini de fapte bune. Mergeţi la vot cu încredere“.Update 13.05: Emil Boc: "Am votat cu acea echipă capabilă să unească şi nu să dezbine“Emil Boc: "Am votat cu acea echipă care are viziunea şi proiectele necesare să menţină Clujul pe primul loc, să aducă investiţii şi locuri de muncă bine plătite, am votat cu acea echipă capabilă să unească şi nu să dezbine, care menţine Clujul în Liga Campionilor în materie de inovare, care modernizează Clujul în toate domeniile prin creşterea calităţii vieţii prin educaţie, sănătate, infrastructură. Acest oraş este puternic datorită oamenilor lui şi am votat cu acea echipă care ştie să pună în valoare oamenii şi resursele“.Sursă foto: Mediafax FotoUpdate 12.00: Clotilde Armand:Clotilde Armand: "Am votat. Vă rog, ieşiţi la vot şi învingeţi. Fiţi hotărâţi, fiţi vigilenţi. Cine nu votează nu are dreptul să se plângă, nici în stradă sau pe Facebook că lucrurile merg rău. De data asta cine nu votează chiar nu contează. Ieşiţi la vot şi învingeţi!“Update 11.18: Kelemen Hunor: "Să nu fim comozi, să mergem la vot“Kelemen Hunor: "Astăzi am votat pentru continuitate, atât în Cârța, cât și în județul Harghita, ca să putem îmbunătăți condițiile pentru creșterea calității vieții. Avem nevoie de autorități locale legitime, stabile, pentru că haosul predomină în toată țara. Să dăm dovadă de unitate și astăzi, numai așa vom fi o comunitate puternică! Să nu fim comozi, să fim solidari. Să mergem la vot chiar dacă primarul maghiar nu are un contracandidat în localitatea noastră, pentru că soarta întregului județ poate depinde și de votul nostru“.Update 11.00: Dan Barna: "Astăzi decidem care sunt oamenii care vor avea grijă de bunici, de copii, de școală, de drumuri, de canalizare“Dan Barna: "Astăzi putem să decidem care sunt oamenii care vor avea grijă de bunici, de copii, de școală, de drumuri, de canalizare, de toate aceste priorități despre care doar vorbim odată la patru ani și care în puține locuri se întâmplă“.Update 9.35: Klaus Iohannis: "Este important să mergem la vot, să nu lăsăm pe alții să decidă“Klaus Iohannis: "Astăzi ne alegem primarii, consilierii locali. Este foarte important să mergem la vot, să nu lăsăm pe alții să aleagă pentru noi. Astăzi îi alegem pe cei care conduc comunitățile în care trăim. Trebuie să alegeme candidații care pot face ceva pentru comunitatea în care trăim. De ei depinde cum arată spitalul, școala, parcurile, traficul“.Update 9.30: Traian Băsescu: "Îi sfătuiesc pe bucureșteni să dea un vot util pentru ei"Traian Băsescu: "Am votat, cred că bucureștenii vor reuși să dea vot util pentru ei. Deocamdată televiziunile i-au sfătuit să dea vot util pentru partide. Eu îi sfătuiesc să dea vot util pentru ei, să-l aleagă pe cel care poate schimba lucrurile în București“.Sursă foto: Mediafax FotoUpdate 9.15: Nicușor Dan: "Aștept de mult votul ăsta și am votat cu sete“Nicușor Dan: "Aștept de mult votul ăsta și am votat cu sete, ca să scoatem din primăria capitalei o caracatiță (…) care a ținut în subdezvoltare orașul acesta. Am votat pentru un oraș care are un potențial extraordinar“.Sursă foto: Mediafax FotoUpdate 8.50: Marcel Ciolacu: "Sper ca perioada umilinței să ia sfârșit“Marcel Ciolacu: "Sunt ferm convins că și bucureștenii vor alege astăzi continuitatea și oamenii care au fost alături în această perioadă dificilă. Sper că perioada umilinței față de medici, profesori, copii, părinți și bunici astăzi să ia sfârșit în România“.Update 8.42: Raluca Turcan: "Sunt comunități care au fost ținute în sărăcie ca să poată fi manipulate mai ușor“Raluca Turcan: "Am votat încercând să ofer Sibiului și județului oamenii potriviți pentru un parcurs european și cât mai prosper pentru fiecare locuitor. Sunt oamenii potrivitți pentru Sibiul viitorului. Uitându-mă în țară îmi dau seama că nu ne mai permitem experiențe. Sunt comunități întregi care au fost ținute în sărăcie doar pentru ca oamenii aflați la decizie îi puteau manipula mai ușor. Acolo trebuie făcuta o schimbare. Există o diferență uriașă între comunitățile din Romînia și cei care au fost ținuti în săracie să înțeleagă că se poate aducând oameni buni la decizie, să creeze condiții mai bune și să crească calitatea vieții“.Update 8.32: Călin Popescu Tăriceanu: "Bucureștenii au fost înșelați, neexistând o dezbatere electorală“Călin Popescu Tăriceanu: "Am votat pentru consolidarea democrației, astfel încât românii să nu mai fie nevoiți să voteze permanent între două partide mari care își pasează puterea între ele. Am votat de asemenea cu gândul la faptul că bucureștenii au trăit un sentiment de frustrare pentru că au fost înșelați în așteptările lor, neexistând o dezbatere electorală directă între principalii candidați, în așa fel încât să putem fiecare să ne prezentăm propunerile pentru rezolvarea marilor probleme cu care se confruntă orașul, mă refer la termoficare, la trafic, și propunerile privind modernizarea orașului în 20 de ani. Sper ca cetățenii să fi tras învățămintele necesare și să voteze pe cale de consecință“Update 8.20: Eugen Tomac: "Este mai grav să ne temem de virusul care poate bântui democrația decât de pandemie“Eugen Tomac: "Îi invit pe toți cetățenii români să vină la vot, este mult mai grav să lipsim de la acest exercițiu democratic, și este mult mai grav să ne temem de virusul care poate bântui democrația decât de pandemie. Am votat astăzi pentru experiență, pentru competență, pentru mai multă transparență. (…) Să dăm dovadă de implicare, să votăm din convingere“.Update 8.00: Ludovic Orban: "Am votat pentru oameni care îmi garantează că pot să îmbunătățească viața comunității“Ludovic Orban: "Întreg conceptul nostru de campanie a fost foarte clar: dezvoltarea comunităților locale, prin investiții, prin crearea de locuri de muncă, prin dezvoltarea infrastructurii, prin creșterea calității serviciilor și până la urmă creșterea nivelului de civilizație. Pentru asta am votat, pentru oamenii care îmi garantează că pot să îmbunătățească viața oamenilor în comunitățile locale, pentru candidați care au proiecte de dezvoltare serioase ale comunității locale“.Sursă foto: Mediafax FotoUpdate 7.10: Gabriela Firea: "Mă bucur că sunt primul alegător din această secție“Gabriela Firea: "Mă bucur că am ajuns și de această dată să fiu primul votant din această secție. Am votat cu gândul la toți copiii din București, la toți tinerii, la toți adulții și la bunicii noștri. Toți sunt foarte importanți. Ne dorim cu toții investiții în infrastructură, de asemenea combaterea poluării, investiții foarte mari pentru că s-a simțit nevoia și în această perioadă de pandemie, cu toate spitalele. Cei mai importanți sunt oamenii și oamenii trebuie să fie pe primul loc, nu? Cu aceste gânduri am venit. De mâine, tot la muncă. Numai bine“.